Diari Oficial de la Generalitat Valenciana


Sumari del DOGV 4965, del 14-03-2005 (2005/2555)

Informació pública del projecte de reparcel·lació forçosa relatiu a l'àmbit d'actuació delimitat per les parcel·les cadastrals números 52, 53, 93, 51e i camí, situades als carrers Neus, Picasso i avinguda de València de Riola.
----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4965

Data del DOGV
:   14-03-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/2555


Organisme emissor
:   Ajuntament de Riola

Tipus de document
:   Anunci

Informació pública del projecte de reparcel·lació forçosa relatiu a l'àmbit d'actuació delimitat per les parcel·les cadastrals números 52, 53, 93, 51e i camí, situades als carrers Neus, Picasso i avinguda de València de Riola. [2005/Q2555]
  
Pel Decret de l'Alcaldia de 25 de gener de 2005, s'ha resolt:
  
1. Sotmetre a informació pública, durant un termini de 20 dies, el projecte de reparcel·lació forçosa presentat per Antonio García Gasco (escrit de data 17.12.2004, núm. de registre d'entrada 1.616), relatiu a l'àmbit d'actuació delimitat per les parcel·les cadastrals números 52, 53, 93, 51e i camí, situades als carrers Neus, Picasso i avinguda de València de Riola, totes elles afectades pel programa d'actuació aïllada aprovat per l'Acord Plenari de data 29 de juliol de l'any 2004. Este tràmit d'informació pública es materialitzarà mitjançant un edicte publicat en un diari d'informació general editat a la Comunitat Valenciana i en el Diari Oficial de la Generalitat Valenciana.
  
Abans de la publicació de l'edicte esmentat caldrà remetre un avís amb els seu contingut als titulars registrals afectats pel projecte de reparcel·lació forçosa relatiu a l'àmbit d'actuació delimitat per les parcel·les cadastrals números 52, 53, 93, 51e i camí, situades als carrers Neus, Picasso i avinguda de València de Riola.
  
2. Sol·licitar al Registre de la Propietat d'Algemesí el certificat registral de domini i càrregues, de conformitat amb l'article 69.1.b de la Llei Reguladora de l'Activitat Urbanística, i l'article 5 del Reial Decret 1.093/1997, de 4 de juliol, pel qual s'aproven les normes complementàries al Reglament per a l'Execució de la Llei Hipotecària sobre inscripció d'actes de naturalesa urbanística.
  
3. De conformitat amb l'article 69.1.d de la Llei Reguladora de l'Activitat Urbanística, i dins del període d'informació pública, els propietaris podran formular requeriments a l'urbanitzador per a dirimir les controvèrsies pel que fa a la valoració de drets, i l'urbanitzador haurà de procedir a contestar els requeriments esmentats.
  
4. Durant l'exposició al públic del projecte de reparcel·lació forçosa, a fi d'evitar el proindivís, i de conformitat amb l'article 70.d de la Llei Reguladora de l'Activitat Urbanística, les persones interessades podran efectuar requeriments recíprocs per a substituir les quotes de condomini establides al projecte amb indemnitzacions en metàl·lic. El requeriment s'haurà de cursar en escriptura pública i oferir, simultàniament i alternativa, el pagament o el cobrament de la indemnització en metàl·lic, i es donarà un termini de 10 dies al requerit per a triar si preferix pagar o cobrar a un mateix preu unitari. Si un propietari no atén un requeriment formulat com cal, s'entendrà que preferix cobrar i la reparcel·lació s'aprovarà en conseqüència.
  
5. A més a més, l'article 70, apartat e) de la Llei Reguladora de l'Activitat Urbanística, indica:
  
«Quan la quantia exacta del dret d'un propietari no arribe o excedisca el que és necessari per a adjudicar-li lots independents complets, les restes es podran pagar mitjançant compensacions monetàries complementàries o substitutives. L'adjudicació podrà augmentar-se per a mantindre en la seua propietat el propietari de finques amb construccions compatibles amb l'actuació, i imposar la compensació monetària substitutòria corresponent.
  
Els propietaris i l'urbanitzador podran efectuar els requeriments recíprocs, en la forma i el termini que regula l'apartat anterior, per a determinar si els correspon pagar o cobrar la indemnització substitutòria. L'urbanitzador farà el mateix, i requerirà l'administració, quan sol·licite compensar en metàl·lic excedents d'aprofitament».
  
6. L'expedient administratiu es podrà consultar a l'Ajuntament de Riola, situat al carrer Ample, número 5.
  
La present resolució de l'Alcaldia constituïx un acte administratiu de tràmit que no posa fi a la via administrativa per la qual cosa no s'hi pot interposar un recurs administratiu contra l'esmentada resolució de l'Alcaldia, tot això segons el que establix l'article 107 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.